Vayron bo'lgan qishloq, Bucha haqida film va Ukrainaga safar qilishga tayyor bo'lgan Bayden

Rossiya qo'shinlarining Ukraina hududlariga bostirib kirishi ortidan boshlangan urush 24 fevraldan buyon davom etmoqda. Quyida 15 aprel kuni sodir bo'lgan mazkur mojaroga aloqador asosiy yangiliklarni taqdim etamiz.
Ukraina Davlat chegara xizmati Kiev viloyatidagi Gorenka qishlog'ining 77 foizi vayron bo'lganini ma'lum qildi.
Rossiyaning Ukrainaga hujumi boshlanganidan beri halok bo'lgan bolalar soni 198 nafarga yetdi. Bu haqda Ukraina Bosh prokurori ofisi xabar berdi. Qayd etilishicha, hozirgacha to'qnashuvlar oqibatida 355 nafardan ortiq bola jarohatlangan. Eng ko'p Donetsk (117), Kiev (105) va xarkov (81) viloyatlaridagi bolalar jabr ko'rgan.
Bir kun avval xarkov viloyatining Aleksandrovka qishlog'ining o'qqa tutilishi natijasida 9 va 11 yoshli ikki bola yaralangani xabar qilingan edi.
Sanktsiyalar tufayli Alfa-bank ilovasi App Store’dan o'chirib yuborildi.
Buchada ruslar tomonidan tinch aholining o'ldirilishi haqida hujjatli film suratga olinadi. Loyiha ustida “Qog'oz bino” (“House Of Cards”) filmining stsenariy muallifi ishlayotgani aytilgan.
Ta'kidlanishicha, amerikalik stsenarist Bo Uillimon Rossiya armiyasining Kiev viloyatidagi jinoyatlari haqida material to'plash uchun Bucha shahriga kelgan.
Ukraina Qurolli kuchlari Bosh shtabi mojaro boshidan beri Rossiya armiyasining jangovar yo'qotishlari taxminan 20 ming kishini tashkil etganini e'lon qildi.
Shuningdek, Ukraina harbiylarining ma'lumotlariga ko'ra, 51 kunlik urush davomida Rossiya quyidagilarni yo'qotgan:
Shimoliy Makedoniya Tashqi ishlar vazirligi yana olti nafar rossiyalik diplomatni persona non grata deb e'lon qildi.
28 mart kuni respublika besh nafar rossiyalik diplomatni mamlakatdan chiqarib yuborgan edi. diplomatlar. Rossiya Tashqi ishlar vazirligining rasmiy vakili Mariya Zaxarova Moskva Shimoliy Makedoniyaning bu qadamiga javob berishini va'da qilgan.
Qayd etilishicha, urush boshlanganidan beri G'arb davlatlari 200 nafardan ortiq rus diplomatlarini o'z hududidan chiqarib yuborgan.
Oq uy AQSh prezidenti Jo Baydenning Ukrainaga safari rejalashtirilmaganini ma'lum qildi.
Avvalroq Bayden Kievga kelishga tayyorligini ma'lum qilgandi.
“AFP” Kievning tunda o'qqa tutilishi natijasida Neptun raketalarini ishlab chiqaradigan zavod vayron bo'lganini xabar qildi.
Kiev rasmiylariga ko'ra, aynan shunday raketa bilan “Moskva” kreyseriga zarba berilgan.
AQSh Ukrainaga yaqin 24 soat ichida yangi qurollar partiyasini yetkizib beradi.
“CNN” AQSh Mudofaa vazirligining yuqori martabali vakiliga tayanib xabar qilishicha, qurol chegarada Ukraina harbiylariga topshiriladi. Yukning aniq tarkibi hozircha noma'lum ekani aytilgan.
“CNN” shuningdek, Rossiya shu hafta AQSh Davlat departamentiga diplomatik nota yo'llagani haqida xabar bergan. Rossiya tomoni qurol yetkazib berish davom ettirilgan taqdirda Vashington “bashorat qilib bo'lmaydigan” oqibatlarga uchrashini ta'kidlagan.
Avvalroq 14 aprel va 13 aprel kuni sodir bo'lgan Rossiya–Ukraina mojarosiga aloqador asosiy yangiliklar taqdim etilgandi.